Dakoa Newman

Dakoa Newman (alizaliwa tarehe 6 Juni ,1985) ni mwanasiasa kutoka Ghana na mwanachama wa Chama cha New Patriotic Party (NPP).Yeye ni mbunge wa Jimbo la Okaikwei Kusini.Ni mtoto wa Victor Newman, ambaye pia alikuwa mwanasiasa na mmoja wa waanzilishi wa Chama cha NPP.Hivi sasa, yeye ni Waziri wa Masuala ya Jinsia, Watoto na Ulinzi wa Jamii.

 Maisha ya awali na elimu 
Binti Victor Newman, ambaye pia alikuwa mwanasiasa na mwanzilishi wa Chama cha New Patriotic Party, alizaliwa tarehe 6 Juni 1985 katika familia ya Kikristo na anatokea Akropong na Osu. Alimaliza Shule ya Upili ya Wasichana ya Wesley, Cape Coast. 

Ni Mtaalamu aliyeidhinishwa wa Usimamizi wa Miradi (PMP) na Mtaalamu aliyeidhinishwa wa Usimamizi wa Hatari (RMP) aliyethibitishwa na Taasisi ya Usimamizi wa Miradi, Marekani (2017). Pia anashikilia Shahada ya Kwanza katika Sayansi ya Siasa kutoka Chuo Kikuu cha Ghana, Legon na Shahada ya Uzamili katika Usimamizi wa Programu na Miradi kutoka Chuo Kikuu cha Warwick, Uingereza.

 Siasa 
Mwezi wa Juni 2020, alishiriki katika mchujo wa ndani wa Chama cha New Patriotic Party kwa Okaikwei Kusini. Newman alimshinda mbunge aliyekuwa madarakani, Arthur Ahmed, na Nana Fredua kwa kupata kura 440, huku wengine wawili wakipata kura 327 na kura 27 mtawalia.

Aliibuka mshindi katika uchaguzi wa bunge wa Desemba 2020 kwa Jimbo la Okaikwei Kusini. Alitangazwa mshindi baada ya kupata kura 40,393, ikirepresenti asilimia 60.82% dhidi ya mpinzani wake wa karibu Abraham Kotei Neequaye wa Chama cha National Democratic Congress (NDC) ambaye alipata kura 26,019, sawa na asilimia 39.18.

 Maisha binafsi 
Dakoa ni mke na mama wa mtoto mmoja.

 Marejeo 

Jamii:Wanasiasa wa Ghana
Jamii:Wanawake wa Ghana
Jamii:Waliozaliwa 1985
Jamii:Watu walio hai